59. ΑΠΟΦΑΣΗ ΥΠΟΥΡΓΩΝ ΑΝΕΥ ΧΑΡΤΟΦΥΛΑΚΙΟΥ ΚΑΙ ΟΙΚΟΝΟΜΙΚΩΝ Αριθ. ΙΕ/11813  της 27 Σεπτ./7 Οκτ. 1980 (ΦΕΚ Β' 1018) Περί επιστροφής δανειακών ενισχύσεων Νόμ. 849/78. Έχοντας υπόψη: 1.Τον Νόμ. 2212/1952 και το Ν.Δ. 2957/1954 "περί δημοσίων επενδύσεων κ.λ.π.". 2.Το άρθρ. 9 παρ. 4 και το άρθρ. 10 παρ. 3 του Νόμ. 849/78 "περί παροχής κινήτρων για την ενίσχυση της περιφερειακής και οικονομικής αναπτύξεως της χώρας". 3.Το άρθρ. 2 του Ν.Δ. 356/1974 "περί κώδικος εισπράξεως δημοσίων εσόδων". 4.Την ΔΚ 9727/16.5.80 απόφαση του Πρωθυπουργού «περί αναθέσεως αρμοδιοτήτων εις τον άνευ Χαρτοφυλακίου, Υπουργόν Ιωάννην Παλαιοκρασσάν». 5.Τους υφισταμένους στη Τράπεζα της Ελλάδος Ειδικούς λογαριασμούς εσόδων δημοσίων επενδύσεων. 6.Την ανάγκη δημιουργίας νέου λογαριασμού εσόδων δημοσίων επενδύσεων για την κατάθεση των επιστρεφομένων δόσεων της δανειακής ενισχύσεως, που χορηγείται σε βιομηχανικές και βιοτεχνικές επιχειρήσεις, σύμφωνα με τις διατάξεις του Νόμ. 849/78, αποφασίζουμε: 1.Εγκρίνουμε τη δημιουργία στον υφιστάμενο στην Τράπεζα της Ελλάδος πρωτοβάθμιο λογαριασμό "Ελληνικό Δημόσιο-Λογαριασμός Εσόδων Δημοσίων Επενδύσεων" και το δευτεροβάθμιο "Υπουργείον Συντονισμού" νέου Τριτοβαθμίου λογαριασμού με τον τίτλον "Επιστροφή δανειακών ενισχύσεων Νόμ. 849/1978". 2.Καθορίζουμε ότι στον λογαριασμό αυτό θα κατατίθενται αποκλειστικά και μόνο οι επιστρεφόμενες δόσεις των δανειακών ενισχύσεων που καταβάλλονται σε βιομηχανικές και βιοτεχνικές επιχειρήσεις σε εφαρμογή του Νόμ. 849/78, καθώς και οι τυχόν τόκοι υπερημερίας και λοιπές επιβαρύνσεις λόγω καθυστέρησεως. 3.Η απόδοση των ανωτέρω εσόδων στον προϋπολογισμό θα ενεργείται κατά τη διαδικασία που ισχύει και για τους λοιπούς λογαριασμούς της κατηγορίας αυτής. 4.Η βεβαίωση και είσπραξη των οφειλομένων στο δημόσιο ποσών των δανειακών ενισχύσεων θα ενεργείται από το αρμόδιο Δημόσιο Ταμείο, σύμφωνα με τις διατάξεις του Κώδικος περί εισπράξεως δημοσίων εσόδων και κατόπιν σχετικού  εγγράφου της Υπηρεσίας Ιδιωτικών Επενδύσεων του Υπουργείου Συντονισμού με το οποίο θα διαβιβάζονται στο Ταμείο αυτό και τα σχετικά με τη βεβαίωση στοιχεία. 